
Samsung lansira SSD 990 EVO: Poboljšanje performansi za svakodnevno igranje, poslovne i kreativne tokove rada

Novi NVMe SSD disk nudi poboljšane performanse, energetsku efikasnost i fleksibilnost interfejsa

SEUL, Koreja – 24. januar 2024. godine – Samsung Electronics Co. Ltd, svetski lider u naprednoj memorijskoj tehnologiji, danas je najavio puštanje SSD 990 EVO — najnovijeg dodatka liniji potrošačkih SSD diskova kompanije — koji nudi moćne performanse uz bolju energetsku efikasnost. NVMe SSD je dizajniran da poboljša svakodnevna računarska iskustva kao što su igranje igara, posao i uređivanje video-snimaka/fotografija i 
očekuje se da će biti idealno rešenje za širok spektar korisnika. 

„Samsung koristi svoje napredne memorijske tehnologije za optimizovana SSD rešenja, a za naš najnoviji potrošački proizvod, kombinovali smo i inovaciju i praktičnost kako bismo poboljšali računarsko iskustvo za korisnike“, rekao je Hangu Son, potpredsednik poslovnog tima za brend memorijskih proizvoda u kompaniji Samsung Electronics. „990 EVO balansira performanse, energetsku efikasnost i pouzdanost, što ga čini raznovrsnim izborom za najnoviji interfejs koji je pogodan za različite svakodnevne zadatke, uključujući igre, poslovni radni tok i kreativne poduhvate.“

Poboljšane performanse 
990 EVO nudi poboljšane performanse do 43% u poređenju sa prethodnim modelom, 970 EVO Plus. Brzine sekvencijalnog čitanja idu do 5.000 megabajta u sekundi (MB/s), a brzine upisivanja do 4.200 MB/s. Brzine nasumičnog čitanja i upisivanja takođe se povećavaju na do 700 K ulaznih/izlaznih operacija u sekundi (IOPS) i 800 K IOPS. 

Korišćenjem tehnologije bafera memorije sistema (Host Memory Buffer – HMB) za direktnu vezu sa DRAM-om glavnog procesora, SSD može da postigne optimizovane performanse čak i sa dizajnom bez DRAM-a. Korisnici koji se nadograde sa prethodnih mejnstrim SSD diskova imaće znatno veće brzine učitavanja igara i brz pristup velikim datotekama.

Poboljšana energetska efikasnost i pametno termičko rešenje 
Samsung 990 EVO poboljšao je energetsku efikasnost i do 70% u poređenju sa 970 EVO Plus, omogućavajući korisnicima produženu upotrebu na računarima bez stalne brige o trajanju baterije. Takođe podržava moderan režim mirovanja (Modern Standby)1, koji omogućava trenutno uključivanje/isključivanje uz neprekinutu internet konekciju i besprekorni prijem obaveštenja, čak i u stanjima niske potrošnje energije. 

Oznaka raspršivača toplote 990 EVO efikasno reguliše termičke uslove NAND čipa, omogućavajući da operacije konstantno rade na najvišim nivoima bez ugrožavanja integriteta diska. 

Višenamenski SSD za sadašnje i buduće računarstvo
990 EVO je svestrani SSD disk kreiran da zadovolji trenutne računarske potrebe i ide u susret budućim zahtevima. Korisnici dobijaju iskustvo nesmetanog obavljanja više zadataka sa jednim SSD diskom koji zadovoljava svakodnevne zahteve kao što su igre, posao i kreativni radni tok.

Podržavajući i interfejs PCIe 4.0 x4 i PCIe 5.0 x2, 990 EVO odgovara potrebama današnjih računara koji podržavaju slotove PCIe 4.0 M.2, dok takođe nudi kompatibilnost sa termičkom kontrolom i uštedom energije za interfejse PCIe 5.0 u nadolazećim aplikacijama.  

990 EVO dolazi u opcijama kapaciteta 1 terabajt (TB) i 2 TB.

Podrška softvera Samsung Magician
Softver Samsung Magician predstavlja skup alata za optimizaciju za poboljšanu funkcionalnost za sve Samsung SSD diskove, uključujući 990 EVO. Korisnici mogu da pojednostave proces migracije podataka za nadogradnju SSD-a bez napora i bezbedno. Pored toga, Samsung Magician štiti vredne podatke, prati zdravlje pogona i obaveštava o pravovremenim ažuriranjima firmvera.

Više informacija, uključujući detalje o garanciji, možete da pronađete na linku samsung.com/SSD ili semiconductor.samsung.com/internal-ssd/.


Specifikacije proizvoda Samsung SSD 990 EVO

	Kategorija
	Samsung SSD 990 EVO

	Interfejs
	PCIe Gen 4.0 x4 / 5.0 x2 NVMe 2.02

	Faktor oblika
	M.2 (2280)

	Skladišna memorija
	Samsung V-NAND 3-TLC

	Kontroler
	Interni Samsung kontroler

	Kapacitet3
	1 TB
	2 TB

	Brzina sekvencijalnog čitanja/upisivanja 4,5
	Do 5.000 MB/s, do 4.200 MB/s

	Brzina nasumičnog čitanja/upisivanja (QD32) 4,5
	Do 680 K IOPS, 800 K IOPS
	Do 700 K IOPS, 800 K IOPS

	Softver za upravljanje
	Softver Samsung Magician

	Šifrovanje podataka
	AES 256-bitno kompletno šifrovanje diska, TCG/Opal V2.0,
Šifrovani disk (IEEE1667)

	Ukupan broj upisanih bajtova
	600 TB
	1200 TB

	Garancija 6
	Petogodišnja ograničena garancija 7


    
1 Više informacija o režimu Modern Standby pronađite na veb-sajtu kompanije Microsoft (https://learn.microsoft.com/en-us/windows-hardware/design/device-experiences/part-selection#ssd-storage).
2 Dizajnirana oznaka NVM Express® je registrovani žig kompanije NVM Express, Inc.
3 1 GB = 1.000.000.000 bajtova, prema udruženju IDEMA. Određeni deo kapaciteta se može koristiti za sistemske datoteke i održavanje, tako da se stvarni kapacitet može razlikovati od onoga što je naznačeno na etiketi proizvoda.
4,5 Sekvencijalna i nasumična merenja performansi su zasnovana na sistemu IOmeter1.1.0. Performanse mogu da variraju u zavisnosti od verzije firmvera SSD-a, sistemskog hardvera i konfiguracije.
Testiranje konfiguracije sistema: AMD Ryzen9 7950x 16-Core Processor CPU@4.5GHz, DDR5 4800MHz 16GBx2 (PC5-38400), OS-Windows 11 Pro 64bit, Chipset - ASRock X670E Taichi 
6 Kompanija Samsung Electronics ne snosi odgovornost za bilo kakav gubitak, uključujući, ali ne ograničavajući se na gubitak podataka ili drugih informacija sadržanih u proizvodu kompanije Samsung Electronics ili gubitak profita ili prihoda koji korisnik može pretrpeti. Više informacija o garanciji možete da pronađete na linku samsung.com/SSD ili semiconductor.samsung.com/internal-ssd/
7 Pet godina ili ukupno upisani bajtovi (TBW), šta god nastupi prvo. Za više informacija o garanciji pogledajte priloženi garantni list u paketu.


###

O kompaniji Samsung Electronics Co. Ltd.
Samsung inspiriše svet i oblikuje budućnost transformativnim idejama i tehnologijama. Kompanija redefiniše svet televizora, pametnih telefona, nosivih uređaja, tableta, kućnih aparata, mrežnih sistema i memorije, sistema LSI, proizvodnje mikročipova i LED rešenja i pruža besprekorno povezano iskustvo kroz svoj ekosistem SmartThings i otvorenu saradnju sa partnerima. Najnovije vesti možete da pronađete u Samsung Newsroom-u na linku news.samsung.com.

